laion/Wikipedia-Exotic huggingface dataset:
তাসলিম

তাসলিম ( تسليم ) মুসলিম নামজের ( ছালাত ) অংশ। তাসলিমের মাধ্যমে নামাজ শেষ হয়। এটি মূলত একটি প্রার্থনা যা মুসলমানগণ পরস্পর দেখা হলে বিনিময় করে থাকে। ডানে বায়ে দুই বার তাসলিম পাঠ করে মুসলমান গণ নামাজ শেষ করেন। একে সালাম ফেরানোও বলা হয়। তাসলিমের দোয়া হচ্ছে,  আসসালামু আলাইকুম ওয়া রহমাতুল্লাহ যার অর্থ আপনার উপর আল্লাহর সালাম (প্রশান্তি)  এবং রহমত (দয়া) বর্ষিত হোক। সালাহ Du`a before Taslim (Sunni View) "About the Taslim"। ৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৮ মে ২০১৯।
ব্ল্যাক ডোয়ার্ফ (কমিক্স)

ব্ল্যাক ডোয়ার্ফ হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হন। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য। ব্ল্যাক ডোয়ার্ফ কাল অবসিডিয়ান হিসেবে মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ চিলড্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টেরি নটারি অভিনয় করেছেন। Hall, Jacob (জুলাই ১৫, ২০১৭)। "The Minions of Thanos in 'Avengers: Infinity War' Have Been Revealed [D23 Expo 2017]"। /Film। এপ্রিল ৩০, ২০১৯ তারিখে মূল থেকে আর্কাইভ করা। সংগ্রহের তারিখ মে ৩১, ২০১৯।  Hood, Cooper (এপ্রিল ২৭, ২০১৯)। "Every Character In Avengers: Endgame"। Screen Rant। সংগ্রহের তারিখ এপ্রিল ২৮, ২০১৯।  Shanley, Patrick (মার্চ ১০, ২০১৭)। "'Skull Island': Kong Motion-Capture Actor on Sequel Plans and Seeking Andy Serkis' Blessing"। The Hollywood Reporter। মার্চ ১০, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১০, ২০১৭।  Fullerton, Huwav (এপ্রিল ১৬, ২০১৮)। "Fargo's Carrie Coon to play crucial Avengers: Infinity War villain"। Radio Times। এপ্রিল ১৭, ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ১৬, ২০১৮।  মার্ভেল উইকি-তে ব্ল্যাক ডোয়ার্ফ কমিক ভাইন-এ ব্ল্যাক ডোয়ার্ফ ব্ল্যাক ডোয়ার্ফ — কমিকবুক ডেটাবেজ
জিম ক্রো আইন

জিম ক্রো আইন (ইংরেজি: Jim Crow laws) মার্কিন যুক্তরাষ্ট্রের বর্ণগত বিচ্ছিন্নতাবাদী আইন। ১৮৭৬ ​​থেকে ১৯৬৪ সালে এই আইন যুক্তরাষ্ট্রের বিভিন্ন রাজ্যে জারি ছিল। "জিম ক্রো আইন" আফ্রিকান আমেরিকানদের পৃথকীকরণ এবং বৈষম্য সৃষ্টিতে সুনির্দিষ্ট আইনি ভিত্তি প্রতিষ্ঠা করেছিল। আইনটি প্রথম গৃহযুদ্ধ এবং গৃহযুদ্ধ পরবর্তীকালীন পুনর্গঠনের সময়ে কার্যকর হয় যা বিংশ শতাব্দীর মধ্যভাগ পর্যন্ত এটি কার্যকর ছিল। সব পাবলিক ভবন কৃষ্ণাঙ্গ এবং শ্বেতাঙ্গ সাপেক্ষে বিভক্ত ছিল। "জিম ক্রো" একজন কৃষ্ণাঙ্গ ব্যক্তির জন্য বর্ণবাদী শব্দ হিসেবে ধরা হত। এই বিচ্ছিন্নতা/বিভক্তি সশস্ত্র বাহিনী, স্কুল, রেস্টুরেন্ট, বাস এবং কাউচগুলিতেও কার্যকর ছিল।"ন্যাশনাল অ্যাসোসিয়েশন ফর অ্যাডভান্সমেন্ট ফর কালারাড পিপল" ১৯০৯ সালে প্রতিষ্ঠার পর বর্ণবাদী জিম ক্রো আইনের বিরুদ্ধে প্রাতিষ্ঠানিক লড়াই এর সূচনা হয়। ১৯৫৪ সালে মার্কিন সুপ্রিম কোর্ট রায় দেয় যে রাষ্ট্র পরিচালিত স্কুলগুলিতে এই ধরনের পৃথকীকরণ মার্কিন সংবিধানবিরোধী । সিদ্ধান্তটি ব্রাউন ভি বোর্ড অফ এডুকেশন নামে পরিচিত। অন্যান্য জিম ক্রো আইন ১৯৬৪ সালের নাগরিক অধিকার আইন এবং ১৯৬৫ সালের ভোটিং রাইটস অ্যাক্ট দ্বারা বিলুপ্ত হয়। জানুয়ারি ১৮৬৫ সালে সংবিধানের ১৩ তম সংশোধনীতে দাস প্রথা বিলুপ্ত করার প্রস্তাবনা হয়। গৃহযুদ্ধ পরবর্তীকালীন (১৮৬৫-১৮৭৭) সময়ে আফ্রিকান-আমেরিকানদের মৌলিক অধিকার কেন্দ্রীয় আইনের মাধ্যমে সংরক্ষিত ছিল। ১৮৭০ এর দিকে দক্ষিণে ডেমোক্রেটরা ক্ষমতা পাওয়া শুরু করল নির্বাচনী কারচুপি ও সন্ত্রাসী কার্যক্রম এবং বিরোধী দল দমনের মাধ্যমে। রাজ্যগুলো ভোটার নিবন্ধন ও নির্বাচনী আইন কড়া করা শুরু করল যার ফলে বেশিরভাগ কৃষ্ণাঙ্গ এবং অনেক শ্বেতাঙ্গ গরিবদের রাজনৈতিক অংশগ্রহণ কমতে শুরু করল। সংস্কৃতিতে এসব বৈষম্যমূলক আইনের বিরুদ্ধে প্রাতিষ্ঠানিক সুযোগ কৃষ্ণাঙ্গদের ছিল না। Fremon, David (২০০০)। The Jim Crow Laws and Racism in American History। Enslow। আইএসবিএন 0766012972। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bubar, Joe. (March 9, 2020). The Jim Crow North - Upfront Magazine - Scholastic, Retrieved June 7, 2021. Discrimination in Access to Public Places: A Survey of State and Federal Accommodations Laws, 7 N.Y.U. Rev.L. & Soc.Change 215, 238 (1978) Gerald D. Jaynes (২০০৫)। Encyclopedia of African American Society। Sage। পৃষ্ঠা 864–। আইএসবিএন 978-0-7619-2764-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পটিং মিক্স

পটিং মিক্স হল গাছের পুষ্টি সরবরাহ এবং বিভিন্ন রোগ যাতে না হয় আর আগাছামুক্ত বৃদ্ধির জন্য ব্যবহৃত একটি মিডিয়া। শব্দটির প্রথম লিপিবদ্ধ ব্যবহার ১৮৬১ সালে "মার্কিন এগ্রিকালচারিস্ট"-এর একটি সংখ্যা থেকে এসেছে। ছাদবাগানের জন্যে পটিং মিক্স উপযুক একটি মিডিয়া। এটি প্রথম উদ্ভাবন করেন জেমস কুডলি ও তার দল। পরে এটির সুফলতা জনপ্রিয়তা বাড়ে। পটিং মিক্স হিসেবে পিট মস, কোকোপিট বা কোকোডাস্ট, পারলাইট, ভার্মিকুলাইট, ঝামা ইট এসবই মূলত ব্যবহৃত হয়। পটিং মিক্স গাছের বৃদ্ধি নিশ্চিত করে ও পানি নিষ্কাশনে সুব্যবস্থা থাকায় মরে যাওয়ার ভয় থাকে না। পটিং মিক্সের ব্যবহার খুব দ্রুত চারা বৃদ্ধিতে সহায়ক। খরচ তুলনামূলক কম প্রয়োজন হয়। গাছের জন্যে সম্পূর্ণ নিরাপদ। ছাদের মাটি ব্যবহার করা যেমন ব্যয়বহুল, তেমনি অনেক ওজন বৃদ্ধি করে। অন্যদিকে পটিং মিক্স নিজেই হালকা, তাই এটি ছাদে প্রয়োগ করা খুবই সহজ। পটিং মিক্স বেশ দীর্ঘস্থায়ী ও অনেকদিন পর্যন্ত পুষ্টি সরবরাহ করতে সহায়ক। রোগ সংক্রমণ কম ঘটায়। পটিং মিক্সের উপাদান কোকোডাস্ট পার্লাইট ভার্মিকম্পোস্ট Oxford English Dictionary
অ্যান্টার্কটিকা (উপন্যাস)

অ্যান্টার্কটিকা (ইংরেজি: Antarctica) হল মার্কিন লেখক কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি প্রকাশিত হয় ১৯৯৭ সালে। এই উপন্যাসে অ্যান্টার্কটিকার একটি রিসার্চ স্টেশনে বসবাসকারী ও সেই সব স্টেশনে আগত বিভিন্ন ধরনের চরিত্রের সমাবেশ ঘটেছে। রবিনসনের উপন্যাসে বৈজ্ঞানিক প্রক্রিয়া ও পরিবেশ রক্ষার গুরুত্বের মতো যে বিষয়গুলি সচরাচর দেখা যায়, এই উপন্যাসেও সেগুলি সংযোজিত হয়েছে। এই কাহিনির অধিকাংশ অংশেরই কেন্দ্র ম্যাকমার্ডো স্টেশন। এটি অ্যান্টার্কটিকার বৃহত্তম জনবসতি এবং মার্কিন যুক্তরাষ্ট্রের একটি বৈজ্ঞানিক গবেষণা কেন্দ্র হিসেবে পরিচালিত হয়। রবিনসনের উপন্যাসগুলির একটি বৈশিষ্ট্য হল একাধিক প্রধান চরিত্রের সমাবেশ। এই উপন্যাসেও মেরু অঞ্চলের বিভিন্ন ধরনের জীবনযাত্রা শৈলীর বর্ণনা দেওয়ার জন্য একাধিক মুখ্য চরিত্রের অবতারণা করা হয়েছে। এঁদের মধ্যে আছেন এক্স নামে এক আদর্শবাদী যুবক যিনি ম্যাকবার্ডোয় জেনারেল ফিল্ড অ্যাসিস্টেন্টের কাজ করেন; ভ্যাল নামে এক ক্রমশ বিরক্ত হয়ে ওঠা এক ট্রেক গাইড; এবং ওয়াড নর্টন যিনি ক্যালিফোর্নিয়ান সেনেটর ফিল চেসের হয়ে কাজ করেন (ওয়াড ও ফিল চরিত্র দু’টিকে "সায়েন্স ইন দ্য ক্যাপিটাল" ত্রয়ীতেও দেখা গিয়েছে)। ম্যাকমার্ডো ছাড়া এই কাহিনির অন্যতম প্রেক্ষাপটগুলি হল অ্যামান্ডসেন-স্কট দক্ষিণ মেরু স্টেশন, শেকলটন হিমবাহ, ম্যাকমার্ডো শুষ্ক উপত্যকা ও রবার্টস ম্যাসিফের কাছে একটি দক্ষিণ আমেরিকান ড্রিলিং প্ল্যাটফর্ম। অ্যান্টার্কটিকা উপন্যাসে এমন কিছু ধারণা অন্তর্ভুক্ত হয়েছে, যেগুলির প্রয়োগ রবিনসন অন্যত্রও করেছিলেন। উদাহরণস্বরূপ বলা যায়, মার্স ত্রয়ী উপন্যাসে বিশেষ গুরুত্ব আরোপ করা হয়েছে পরিবেশবান্ধব জীবনযাপন ও প্রতিকূল পরিবেশে টিকে থাকার মতো বিষয়গুলিকে। এই উপন্যাসে অ্যান্টার্কটিকার গুরুত্ব "বিজ্ঞানের মহাদেশ" হিসেবে, একটি পরিচ্ছন্ন পরিবেশ সৃষ্টির তাগিদ তার মধ্যে নেই। আরেকটি গুরুত্ব হল ওই রকম একটি প্রান্তিক এলাকায় বসবাসকারী কর্মীদের ভরণপোষণের উৎস। এছাড়া যে বিষয়গুলি এই উপন্যাস ও রবিনসনের অন্য উপন্যাসগুলিতেও দেখা যায় সেগুলি হল পর্বতারোহণ, শারীরিক কসরৎ, বৈজ্ঞানিক প্রক্রিয়া ও আদর্শবাদ, প্রাকৃতিক সম্পদের অপব্যবহার এবং সমবায়মূলক ও নৈরাজ্যতন্ত্রী সামাজিক ব্যবস্থার পত্তন। ১৯৯৫ সালে রবিনসন ন্যাশানাল সায়েন্স ফাউন্ডেশনের অ্যান্টার্কটিক আর্টিস্টস অ্যান্ড রাইটার্স প্রোগ্রামে অংশ নিয়ে কিছু কাল অ্যান্টার্কটিকায় অবস্থান করেন এবং ১৯৯৮ সালে একটি লোকাস পুরস্কারের জন্য মনোনীত হন। এই ঘটনা অ্যান্টার্কটিক উপন্যাস রচনার ক্ষেত্রে রবিনসনের উপর বিশেষ প্রভাব ফেলেছিল। পুঙ্খানুপুঙ্খ গবেষণার পর লিখিত এই উপন্যাসটি সাধারণভাবে যথাযথ। তবে কোনও কোনও সমালোচকের মতে উপন্যাসে অত্যধিক বিস্তারিতভাবে প্রযুক্তিগত ও ঐতিহাসিক তথ্যের সমাবেশ এটির গতি হ্রাস করেছে। Internet Book List। "Book Information: Antarctica"। ৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১০ মে ২০১২।  NetMassimo। "Happy birthday Kim Stanley Robinson!"। সংগ্রহের তারিখ ১০ মে ২০১২।  "1998 Award Winners & Nominees"। Worlds Without End। সংগ্রহের তারিখ ২০০৯-০৭-১৮।  "Antarctica. Kim Stanley Robinson. 1997. London: Harper Collins Publishers. 414 p, hard cover. ISBN 0-00-225359-3. £16.99"। Polar Record। 34 (188): 73। ২০০৯। ডিওআই:10.1017/S0032247400015151।  Audio Review at দ্য সায়েন্স ফিকশন বুক রিভিউ পোডকাস্ট (ইংরেজি) সমালোচনা - সিএনএন
অঁতোয়ান দ্য স্যাঁত-এগজ্যুপেরি

অঁতোয়ান মারি জঁ-বাতিস্ত রোজে, ভিকঁত দ্য স্যাঁত-এগজ্যুপেরি (ফরাসি: Antoine Marie Jean-Baptiste Roger, Vicomte de Saint-Exupéry), যিনি অঁতোয়ান দ্য স্যাঁত-এগজ্যুপেরি (ফরাসি: Antoine de Saint-Exupéry, ফরাসি উচ্চারণ: ​[ɑ̃twan də sɛ̃t‿ɛɡzypeʁi]; ২৯শে জুন ১৯০০ – আনু. ৩১শে জুলাই ১৯৪৪) নামে পরিচিত, ছিলেন একজন ফরাসি লেখক, সাংবাদিক, বৈমানিক ও সেনা কর্মকর্তা। তাঁর শিশুতোষ রচনা ল্য প্যতি প্র্যাঁস্‌ একটি জগদ্বিখ্যাত উপন্যাসিকা। স্যাঁত-এগজ্যুপেরি দ্বিতীয় বিশ্বযুদ্ধের আগে একজন সফল বাণিজ্যিক বৈমানিক ছিলেন। তিনি ইউরোপ, আফ্রিকা ও দক্ষিণ আমেরিকায় বিভিন্ন বিমানডাক যাত্রাপথে উড়োজাহাজ চালিয়েছিলেন। যুদ্ধের শুরুতে তিনি ফরাসি বিমানবাহিনীতে যোগ দেন, ১৯৪০ সালে জার্মানির সাথে ফ্রান্সের যুদ্ধবিরতি পর্যন্ত রিকনেসান্স মিশনে উড়ান করেন। ফরাসি বিমানবাহিনী থেকে অব্যাহতি পাওয়ার পর তিনি নাৎসি জার্মানির বিরুদ্ধে যুদ্ধে প্রবেশে ফরাসি সরকারকে রাজি করাতে সাহায্যের জন্য মার্কিন যুক্তরাষ্ট্রে ভ্রমণ করেন। স্যাঁত-এগজ্যুপেরি মার্কিন যুক্তরাষ্ট্রে ২৮ মাস কাটিয়েছিলেন, এই সময়ে তিনি তাঁর সবচেয়ে গুরুত্বপূর্ণ তিনটি বই লিখেছেন, তারপর উত্তর আফ্রিকায় মুক্ত ফরাসি বিমানবাহিনীতে যোগদান করেন, যদিও তিনি এ ধরনের বিমানচালকদের জন্য সর্বোচ্চ বয়সসীমা অতিক্রম করেছিলেন এবং তাঁর স্বাস্থ্যেরও অবনতি ঘটছিল। ১৯৪৪ সালের ৩১শে জুলাই ফরাসি কর্স দ্বীপ থেকে ভূমধ্যসাগরে একটি রিকনেসান্স মিশনে যাওয়ার সময় তিনি গায়েব হয়ে যান এবং মারা যান বলে ধারণা করা হয়। যদিও ২০০০ সালে তার উড়োজাহাজের ধ্বংসাবশেষ মার্সেই উপকূলে আবিষ্কৃত হয়েছিল, তথাপি দুর্ঘটনার চূড়ান্ত কারণ এখনও অজানাই রয়ে গেছে। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। ইউকে: /ˌsæ̃tɪɡˈzuːpɛri/, ইউএস: /-ɡzuːpeɪˈriː/, Commire (1980), p. 158. Commire (1980), p. 161. Schiff (2006), p. xi. "Saint-Exupéry, Antoine de"। Lexico UK English Dictionary। Oxford University Press। ২০২১-০৯-০৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:Cite American Heritage Dictionary Tagliabue, John (২০০৮-০৪-১১)। "Clues to the Mystery of a Writer Pilot Who Disappeared"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২২-০১-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kocis, Desiree (১৭ ডিসেম্বর ২০১৯)। "Mysteries of Flight: The Disappearance of Antoine de Saint-Exupéry"। Plane & Pilot Magazine (ইংরেজি ভাষায়)। সংগ্রহের তারিখ ২০২২-০১-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সুফফা

আল-সুফফাহ ( الصفة ) বা দিক্কত আল-আগাওয়াত ( دكة الأغوات ) একটি স্থান যা মদিনা যুগে মসজিদে নববীর ( মুহাম্মদ ( সাল্লাল্লাহু আলাইহি ওয়াসাল্লাম) এর মসজিদ) পিছনের দিকে ছিলো। এটা প্রথমদিকে মসজিদ উত্তর-পূর্ব কোণায় ছিলো এবং মুহাম্মদ ( সাল্লাল্লাহু আলাইহি ওয়াসাল্লাম) আদেশ দেন এটাকে পাতার পাতার ছাউনি দিয়ে ছেয়ে দিতে তখন থেকে এটা পরিচিতি পায় আল-সুফফা বা আল-জুল্লাহ (الظلة) নামে; এর অর্থ ছায়া। এটি কয়েক দশক পরে সম্প্রসারণ প্রকল্পের সময় মসজিদের অন্য জায়গায় স্থানান্তরিত করা হয়। গৃহহীন এবং অবিবাহিত মুহাজির ( সাহাবী যারা মুহাম্মাদ ( সাল্লাল্লাহু আলাইহি ওয়াসাল্লাম) এর সাথে মক্কা থেকে হিজরত করেন।) যাদের কোন আত্মীয় ছিল না মদিনা নগরীতে, আল-সুফফাায় বাস করে তারা প্রধানত কুরআন এবং সুন্নাহ শিখতে থাকেন। এই লোকেরা "আসহাব আল-সুফফাহ" নামে পরিচিত ছিল, যা অনুবাদ করলে অর্থ হয় "সুফফা ভ্রাতৃত্ব"। সুফফা ইসলামের ইতিহাসে প্রথম পূর্ণাঙ্গ ও আবাসিক শিক্ষাপ্রতিষ্ঠান। মুহাম্মদ ( সাল্লাল্লাহু আলাইহি ওয়াসাল্লাম) তাদের সাথে বসতেন, একসঙ্গে আলাপ করতেন এবং তাদের খাবার খেতে ডেকে আনতেন এবং পানীয় একসঙ্গে ভাগ করে খেতেন। ফলে তাদেরকে তার উপর নির্ভরশীল হিসেবে গণ্য করা হত। সাহাবারা আসহাবে সুুফফার দুই বা তিনজনকে নিজেদের ঘর থেকে খাবার খাওয়াতেন।। এছাড়াও সাহাবারা সর্বোত্তম খেঁঁজুর নির্বাচন করে আল-সুফফার ছাদে আসহাবে-সুফফাদের খাওয়ানোর জন্য ঝুলিয়ে রাখতেন। বাণিজ্য প্রত্যাখ্যান এবং সামরিক হুমকির সমন্বয়ে সৃষ্ট কাজের অভাবের কারণে, আসহাবে সুফফাদের আয় খুব কম ছিল। ধারণা করা হয় যে, এক সময়ে ৩০০ জন সুফফায় ছিল, কিন্তু তাদের সংখ্যা বৃদ্ধি এবং হ্রাস পেয়েছিল। তারা প্রায় মোট ৪০০ সদস্যের কাছে পৌঁছায় এবং মুহাম্মদ ( সাল্লাল্লাহু আলাইহি ওয়াসাল্লাম) -এর মৃত্যুর আগে তারা ধনী হওয়ার আগ পর্যন্ত এটি প্রায় নয় বছর স্থায়ী হয়। পরে, তাদের প্রত্যেকেই শাসক বা আমির হয়ে যায়। সূফফা মূলত মসজিদের উত্তর-পূর্ব কোণে অবস্থিত ছিল। যখন মুহাম্মাদ আল্লাহর আদেশে ক্বিবলা (প্রার্থনা দিক) মক্কা দিকে পরিবর্তন করেন যা মদিনা থেকে দক্ষিণে অবস্থিত। এর ফলে সুফফা মসজিদের পেছনের অংশে পড়ে যায়। উমাইয়া খলিফা আল-ওয়ালীদ ইবনে আবদুল মালিক যখন মসজিদটি প্রসারিত করেছিলেন তখন আল-সুফাহের অবস্থান পরিবর্তিত হয়। যা এখন এটি দিক্কত আল-আগাওয়াত নামে পরিচিত। সুফিবাদ Richard A. Gabriel (২২ অক্টোবর ২০১৪)। Muhammad: Islam's First Great General। University of Oklahoma Press। পৃষ্ঠা 25–। আইএসবিএন 978-0-8061-8250-6।  খসরু, আতাউর রহমান (৬ জানুয়ারি ২০২২)। "শিক্ষার সহযাত্রায় ইসলামী সভ্যতার বিকাশ"। দৈনিক কালের কণ্ঠ।  "Ahl Al Suffah أهل الصفة"। Islamic Encyclopedia। ১৩ অক্টোবর ২০১৪। ১৫ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৭।  "Ashab us-Suffah platform"। Islamic Landmarks (ইংরেজি ভাষায়)। সংগ্রহের তারিখ ২০১৬-০৩-১১।
সুওয়াইবা আল-আসলামিয়াহ

সুওয়াইবা আল আসলআমিয়াহ (সুয়েবাহ বা সুয়াইবা নামেও পরিচিত) একজন সাহাবা এবং মুহাম্মদের প্রথম দুধ মা ছিলেন। সুওয়াইবা নামের অর্থ "আল্লাহর পুরস্কার প্রাপ্য"। তিনি আবু লাহাবের দাসী ছিলেন। তিনি যখন আবু লাহাবকে সংবাদ প্রদান করেন যে তার ভাই আব্দুল্লাহর স্ত্রী মুহাম্মদ নামে একটি পুত্র সন্তানের জন্ম দিয়েছে তখন আবু লাহাব খুশি হয়ে থুয়েবাহকে মুক্ত করে দেন। থুয়েবাহ মুহাম্মদের প্রথম দুধ মা ছিলেন, আরবীয় সংস্কৃতি অনুযায়ী মুহাম্মদ তার মায়ের সাথে প্রথম তিনদিন কাটানোর পরে তাকে দুধ মায়ের কাছে দিয়ে দেওয়া হয়। সুয়েবাহ মুহাম্মদ ও তার নিজের ছেলে মাসাহার উভয়কেই দুধ খাওয়াতেন। দুই বছর আগে মুহাম্মদের পিতামহ হামযা ইবন আবদুল মুত্তালিবকেও থুয়েবাহ দুগ্ধ পান করিয়েছিলেন। মুহাম্মদ হামজার কন্যাকে বলেছিলেন যে তিনি তার দুধ ভাইয়ের কন্যা। অবশেষে, হালিমা কিছু দিন পর কাজটি গ্রহণ করেন এবং প্রায় চার বছর পর্যন্ত মুহাম্মদের তত্ত্বাবধান করেন। মুহাম্মদ যখন নবুওয়াতপ্রাপ্তির ঘোষণা করেছিলেন তখন সুয়েবাহ ইসলাম ধর্ম গ্রহণ করেন। তার ছেলে তার আগে মারা যায় এবং তিনি ৭ম হিজরিতে মারা যান। Beacons of Light on al-Islam.org http://www.islamicfinder.org/prophet/list.php, question 9 সহীহ বুখারী, ৭:৬২:৩৮ (ইংরেজি) প্রবেশদ্বার:  সুফিবাদ জীবনী ইসলাম
ফাতিমা বিনতে আমর

ফাতেমা বিনতে আমর /ˈfætɪmə/ ( আরবি: فاطمة بنت عمر  ; 576 সালে মারা যান) ইসলামের নবী মুহম্মদের দাদী এবং আব্দুল মুত্তালিব ইবনে হাসিমের স্ত্রীদের মধ্যে একজন ছিলেন। তিনি কুরাইশ গোত্রের বনু মখজুম গোত্রের ছিলেন। তার পূর্ণ নাম ফাতিমা বিনতে আমর ইবনে আ'ঈদ ইবনে ইমরান ইবনে মাখজুম । তার মা সখরার বিন আব্দ ইবনে ইমরান, বনু মখজুম গোত্রের।; সখরার মা তাখমুর বিনতে `আব্দ ইবনে কুসাই । আব্দুল মুত্তালিবের সাথে, ফাতিমাহ তিন পুত্র এবং পাঁচ মেয়ের মা ছিলেন। 'আব্দ মানাফ (আবু তালিব) - স্ত্রী ফাতেমা বিনতে আসাদ বিন হাশিম এবং সন্তান তালিব, ফখিতাহ, জুমানাহ, রায়তা, আকিল, জাফর এবং আলী । তার দ্বিতীয় স্ত্রীর নাম ইলা, এবং তাদের ছেলের নাম তুলাইক। আজ-জুবায়ের - স্ত্রী আতিকা বিনতে আবী ওহাব এবং সন্তান দুবাআ আব্দুল্লাহ, আতিক, মাজল, উম্মুল হকাম, সাফিয়া ও উম্মে আয-জুবায়ের। আবদুল্লাহ ইবনে আব্দুল মুত্তালিব - মুহাম্মদের পিতা। । আমিনা বিনতে ওহাবের সংগে তার বিয়ে হয়। বাররাহ বিনতে আবদুল মুত্তালিব - তিনি বিয়ে করেন বনু মাখজুম গোত্রের আবুল আসাদ ইবনে হিলাল কে। তার সন্তানদের নাম হচ্ছে আব্দুল্লাহ, সুফিয়ান ও আসাদ। তার দ্বিতীয় স্বামী ছিলেন কুরাইশ বংশে আমির ইবনে লুয়েই গোত্রের আবু রহম ইবনে আব্দুল উজ্জা। এই ঘরে তার সন্তানের নাম আবু সাবরা। বাররাহর মৃত্যুর পরে আবু রহম মায়মুনা বিনতে হারিথকে বিবাহ করেন। আবু রহমের মৃত্যুর পরে মায়মুনা মুহাম্মদ কে বিবাহ করেন। আরাওয়া - প্রথমে উমাইর ইবনে ওহাব ইবনে কাথীরের সাথে বিয়ে করেছিলেন, তাদের পুত্রসন্তানের নাম তুলাইব। তার দ্বিতীয় স্বামী ছিলেন আরতা ইবনে শারাহবিল ইবনে হাশিম , তাদের একটি মেয়ে ছিল, ফাতেমা। উমাইমাহ অথবা উমামাঃ বনু আসাদের জহস ইবনে রিয়াবের সংগে বিবাহ হয় এবং তাদের সন্তানেরা হচ্ছে আবদুল্লাহ, উবাইদ-আল্লাহ, আব্দ (আবু আহমাদ), হামনা বা হাম্মানাহ, জয়নব, হাবিবা (উম্মে হাবিব)। আতিকাহ - প্রথমে উমর ইবনে আব্দুল উজ্বা ইবনে কুসাইরকে বিয়ে করেন। তাদের পুত্রসন্তানের নাম জুহাইর। তার দ্বিতীয় স্বামী আবু উমাইয়া ইবনে আল মুগিরা ইবনে আবদুল্লাহ ইবনে উমর ইবনে মাখজুম ইবনে ইয়াকহাহ।তাদের সন্তানেরা হচ্ছে আবদুল্লাহ, জুবায়ের ও কারিবা। আতিকার মৃত্যুর পরে তার স্বামী আতিকা বিনতে আমির ইবনে রাবিয়া এবং আতিকা বিনতে উতবাকে বিয়ে করেন। ফলে তিনি হিন্দ, কুরাইবা, হিশাম, মাসুদ, রায়তা, উমাইর এবং মুহাজিরের সৎমা হন। উম্মে হাকিম (আল-বায়দা) - বনু আব্দু শামসের কুরাইজ ইবনে রাবিয়াহকে বিয়ে করেন। তার সন্তানেরা হচ্ছে আমির, আরওয়া (ভবিষ্যতে খলিফা উসমানের মা ) সাদিয়া, তালহা, হাকিম ও বাররাহ উম্মে তালহা) আমর (নাম) ফাতিমাহ (নাম) মুহাম্মাদের বংশধারা সাহাবা Lings, Martin (১৯৮৩)। Muhammad: His Life Based on the Earliest Sources। George Allen & Unwin। পৃষ্ঠা ১৩।  Maqsood, Ruqaiyyah Waris। "Abdu'l Muttalib's Oath"। ২৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৪।  Ibn Saad/Haq vol. 1 pp. 135-136. Ibn Saad/Bewley vol. 8 pp. 34-35. ibn Saad, Muhammad (১৯৯৫)। Tabaqat vol. 8: The Women of Madina। Ta-Ha Publishers। পৃষ্ঠা 33।  ibn Saad, Muhammad (২০১৩)। Tabaqat vol. 3: The Companions of Badr। পৃষ্ঠা 183।  Abdulmalik ibn Hisham (১৯৫৫)। The Life of Muhammad। Oxford University Press। পৃষ্ঠা 707।  ibn Saad, Muhammad (১৯৯৫)। Tabaqat vol. 8: The Women of Madina। Ta-Ha Publishers। পৃষ্ঠা 30।  Muhammad ibn Ishaq (১৯৫৫)। Sirat Rasul Allah(The Life of Muhammad)। Oxford University Press। পৃষ্ঠা 116।  al-Islam.org
আসহাবে সুফফা

আসহাব আল-সুফফা বা আহলুস সুফফা, তরুণ, অবিবাহিত ও দরিদ্র সাহাবীদের একটি দলের নাম, যারা সুফফা নামক স্থানে বসবাস করতেন, যা ইসলামী নবী মুহাম্মাদ মসজিদ-আল-নববির চত্ত্বরের এক পাশে প্রতিষ্ঠা করেছিলেন। সেই সাহাবীরা সাধারণত সহায়সম্বলহীন ছিলেন, যারা ব্যবসায়, শিল্প, কৃষি এবং ইসলাম শিখতে চেষ্টা করছেন। তারা কোন হস্তকর্মে শিক্ষিত ছিলেন না, তাই তারা সাধারণত মুহাম্মাদ-এর সাহচার্যে ও কুরআন তিলাওয়াত করে দিন কাটিয়ে দিতেন। তারা উবাদা ইবনু সামিতের অধীনে কুরআন ও সুন্নাহ অধ্যয়ন করতেন। যখন তৎকালীন ইসলামী সরকার ধর্মীয় গবেষণায় শিক্ষক হিসাবে কাউকে নিয়োগ দিতেন, তখন এদের মধ্যে কেউ একজন শিক্ষক হিসেবে নিয়োগপ্রাপ্ত হতেন। আবু হুরাইরা ছিলেন সুফফায় বসবাসকারীদের অন্তর্ভুক্ত বিশিষ্ট পণ্ডিতদের মধ্যে একজন। সুফফা সুফিবাদ
রয় মিলার

রয় স্যামুয়েল মিলার (ইংরেজি: Roy Miller; জন্ম: ২৪ ডিসেম্বর, ১৯২৪) জ্যামাইকার কিংস্টনে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার ছিলেন। এছাড়াও, নিচেরসারিতে ডানহাতে কার্যকরী ব্যাটিং প্রদর্শন করতেন রয় মিলার। ১৯৫০-৫১ মৌসুম থেকে ১৯৫৩-৫৪ মৌসুম পর্যন্ত রয় মিলারের সংক্ষিপ্ত প্রথম-শ্রেণীর খেলোয়াড়ী জীবন চলমান ছিল। নিচেরসারির ব্যাটসম্যান ও উদ্বোধনী বোলার রয় মিলার সমগ্র খেলোয়াড়ী জীবনে জ্যামাইকার পক্ষে সাতটিমাত্র প্রথম-শ্রেণীর খেলায় অংশ নিয়েছিলেন। ১৯৫১-৫২ মৌসুমে বার্বাডোসের বিপক্ষে ব্যক্তিগত সেরা বোলিং পরিসংখ্যান ৩/৬৫ দাঁড় করিয়েছিলেন। ১৯৫২-৫৩ মৌসুমে ব্রিটিশ গায়ানার বিপক্ষে ব্যক্তিগত সর্বোচ্চ ৮৬ রান তুলেছেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ লাভ করেছিলেন রয় মিলার। ১১ মার্চ, ১৯৫৩ তারিখে সফরকারী ভারত জাতীয় ক্রিকেট দল বিপক্ষে লেসলি উইটের সাথে একযোগে টেস্ট ক্রিকেটে অভিষেক পর্ব সম্পন্ন হয় তার। ১৯৫২-৫৩ মৌসুমে বিজয় হাজারের নেতৃত্বে ভারত দল ওয়েস্ট ইন্ডিজ গমন করে। গায়ানার জর্জটাউনে সিরিজের চতুর্থ টেস্টে জেরি গোমেজের স্থলাভিষিক্ত হন তিনি। বল হাতে নিয়ে ১৬ ওভারে ২৮ রান দিলেও কোন উইকেটের সন্ধান পাননি। একমাত্র ইনিংসে আট নম্বরে ব্যাটিংয়ে নেমে দ্রুতগতিতে রান তুলতে গিয়ে সুভাষ গুপ্তের বলে ২৩ করে মাধব আপ্তের কটে বিদায় নেন। বড় ধরনের রান সংগ্রহের চেষ্টাকালে পিঠে চোট পান। ফলে, ভারতের দ্বিতীয় ইনিংসে তিনি বোলিং করতে পারেননি। ঐ খেলাটি ড্রয়ে পরিণত হয়েছিল। সিরিজের পঞ্চম টেস্টে জেরি গোমেজ প্রত্যাবর্তন করলে দল থেকে বাদ পড়েন তিনি। এরপর আর তাকে টেস্ট খেলায় অংশ নিতে দেখা যায়নি। একটিমাত্র টেস্টে অংশ নিয়ে কার্যকরী অল-রাউন্ডারের স্বীকৃতি পেয়েছিলেন। "Barbados v Jamaica 1951-52"। CricketArchive। সংগ্রহের তারিখ ২৫ সেপ্টেম্বর ২০১৫।  "British Guiana v Jamaica 1952-53"। CricketArchive। সংগ্রহের তারিখ ২৫ সেপ্টেম্বর ২০১৫।  Wisden 1954, p. 831. রয় কিলনার এক টেস্টের বিস্ময়কারী ওয়েস্ট ইন্ডিয়ান টেস্ট ক্রিকেটারদের তালিকা ইএসপিএনক্রিকইনফোতে রয় মিলার (ইংরেজি) ক্রিকেটআর্কাইভে রয় মিলার (সদস্যতা প্রয়োজনীয়) (ইংরেজি)
ব্রুনা আবদুল্লাহ

ব্রুনা আবদুল্লাহ হলেন একজন ব্রাজিলীয় অভিনেত্রী ও মডেল, যিনি বলিউড ও তামিল চলচ্চিত্রে কাজ করে থাকেন। ব্রুনা আবদুল্লাহ ব্রাজিলের পোর্তো আলেগ্রেতে জন্মগ্রহণ করেন। তার বাবা ছিলেন লেবানিজ বংশোদ্ভূত ও মা ছিলেন ইতালীয়-পর্তুগিজ বংশোদ্ভূত। তিনি পর্যটক হিসেবে ভারতে আসলেও মুম্বাইয়ে তিনি তার কর্মজীবন গড়ে তোলেন। তিনি ইন্দাসিন্ড ব্যাংক, রিবক, ফিয়ামা ডি উইলসের বিজ্ঞাপনচিত্রে কাজ করেছেন। তার অভিনীত প্রথম ভিডিওটি ছিল শেখর সুমনের মেরে গাম কে দায়ারে মেঁ অ্যালবামের অন্তর্গত। ২০০৭ সালে মুক্তিপ্রাপ্ত অনুভব সিনহার ক্যাশ চলচ্চিত্রে রেহেম কারে গাবে আইটেম গার্ল হিসেবে উপস্থিত হয়েছিলেন। ২০১০ সালে তার অভিনীত আই হেট লাভ স্টোরিজ মুক্তি পায়। ২০১১ সালে মুক্তিপ্রাপ্ত দেশি বয়েজ চলচ্চিত্রে তিনি আবারো আইটেম গার্ল হিসেবে কাজ করেছিলেন। ২০১২ সালে মুক্তিপ্রাপ্ত তামিল ভাষার চলচ্চিত্র বিল্লা ২ এ অভিনয় করেন তিনি। ২০১৩ সালে মুক্তিপ্রাপ্ত গ্রান্ড মাস্তি চলচ্চিত্রে মেরি চরিত্রে অভিনয় করেছিলেন তিনি। ২০১৪ সালে তার অভিনীত চলচ্চিত্র জয় হো মুক্তি পায়। ২০১৬ সালে তার অভিনীত চলচ্চিত্র মাস্তিজাদে ও ইয়ে তো টু মাচ হো গ্যায়া মুক্তি পায়। ২০১৮ সালে মুক্তিপ্রাপ্ত উড়ানছু চলচ্চিত্রে তিনি জুলিয়া চরিত্রে অভিনয় করেছিলেন। বড় পর্দার পাশাপাশি তাকে দেখা গিয়েছে ড্যান্সিং কুইন, খাত্রোঁ কে খিলাড়ি ২, নাচ বলিয়ে ৬ ও কমেডি ক্লাসেস অনুষ্ঠানে। ২০১৮ সালের ২৫ জুলাই তার সাথে তার স্কটিশ প্রেমিকের বাগদান সম্পন্ন হয়। তারা ২০১৯ সালের মে মাসে বিবাহবন্ধনে আবদ্ধ হন। ২০১৯ সালের ৩১ আগস্ট তাদের একটি কন্যাসন্তানের জন্ম হয়। "Unfair to do a Bollywood film before learning Hindi: Bruna Abdallah"। ibnlive.in.com। সংগ্রহের তারিখ ৬ সেপ্টেম্বর ২০১৩। [স্থায়ীভাবে অকার্যকর সংযোগ] "And most important; on Wikipedia my name is also WRONG! And my age!!! It says I'm 32, but I'm 26! Sniff Sniff"। twitter.com। সংগ্রহের তারিখ ৩০ সেপ্টেম্বর ২০১৩।  "Actress Bruna Abdallah Keen to Make Her Way in Bollywood"। indiawest.com। ৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৩।  Gaikwad, Pramod। "Grand Masti actress Bruna Abdullah flaunts ample assets in latest topless photoshoot"।  "Desi Boyz actor Bruna Abdullah gets engaged to Scottish boyfriend Al. See video"। ২৫ জুলাই ২০১৮।  "Ajith Kumar's Billa 2 gets a terrific reponse{sic) at the box office"। India Today। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bruna Abdullah"। m.ibtimes.co.in। সংগ্রহের তারিখ ৬ সেপ্টেম্বর ২০১৩।  "Udanchhoo Movie Wiki Cast Crew Story & Release Date"। Crunk News। ২৭ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৭।  "Watch: Bruna Abdullah gets engaged to her Scottish boyfriend - Times of India"।  https://www.hindustantimes.com/bruna-abdullah-reveals-that-she-married-fiance-allan-fraser-in-a-low-key-ceremony-in-may/story-sKcpC8UQO7xoLQrYqb6QfO.html "Bruna Abdullah blessed with a girl, shares the first glimpse of her newborn"। Times of India। ২০১৯-০৯-০২। সংগ্রহের তারিখ ২০১৯-০৯-০২।  ইন্টারনেট মুভি ডেটাবেজে ব্রুনা আবদুল্লাহ (ইংরেজি)
অক্রূরচন্দ্র সেন

অক্রূরচন্দ্র সেন ছিলেন পুঁথি সংগ্রাহক। তাঁর সংগৃহীত বিভিন্ন পুঁথির মধ্যে সঞ্জয়ের মহাভারতের একটি মূল পুঁথি এবং রামনারায়ণ ঘোষেরধ্রুব উপাখ্যান, নৈষধ উপাখ্যানএবং সুধন্বাবধ উল্লেখযোগ্য।[1] সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১, আইএসবিএন ৯৭৮-৮১-৭৯৫৫-১৩৫-৬